L 137/52
FI
Euroopan unionin virallinen lehti
25.5.2023
89.
Unionin osarahoittamat testaus- ja kokeiluinfrastruktuurit, virastot, yhteisyritykset tai muut unionin elimet voisivat saada julkista tukea enimmillään 100 prosenttia tukikelpoisista investointikustannuksista edellyttäen, että hankkeeseen tarvittava julkisen rahoituksen kokonaismäärä (eli valtiontuki ja muut julkiset rahoituslähteet) osoitetaan uskottavalla rahoitusvajearviolla sen varmistamiseksi, että julkisen rahoituksen kokonaismäärä ei johda ylikompensaatioon.
(63)
90.
Kun kaikkiin tai osaan TKI-tukeen oikeutetuista kustannuksista voidaan mahdollisesti myöntää myös muita tukia, päällekkäiseen osuuteen sovelletaan asiaa koskevien sääntöjen mukaista suurinta mahdollista enimmäismäärää.
91.
TKI-tuki ei saa kasautua vähämerkityksisen tuen kanssa samojen tukikelpoisten kustannusten osalta, jos se johtaisi jonkin näissä puitteissa vahvistetun tuen enimmäisintensiteetin ylittymiseen.
3.2.3.2
Yk si t t ä i s tä tu k ea kos k ev at l is äe de lly tyks et
92.
Ilmoitusta edellyttävän yksittäisen tuen osalta pelkkä edeltä määritettyjen enimmäistuki-intensiteettien noudattaminen ei riitä varmistamaan tuen oikeasuhteisuutta.
93.
Määrittääkseen, onko tuki oikeasuhteista, komissio tarkastaa yleensä, ettei sen määrä ylitä vähimmäismäärää, joka tarvitaan tuetun hankkeen saattamiseksi riittävän kannattavaksi, esimerkiksi tekemällä mahdolliseksi saavuttaa ala- tai yrityskohtainen raja-arvo tai vähimmäistuottovaatimusta vastaava sisäinen tuotto.
Oikeasuhteisuuden määrittämisessä voidaan käyttää myös tuensaajayrityksen muissa TKI-hankkeissa edellyttämiä tavanomaisia tuottoprosentteja, pääomakustannuksia kokonaisuutena tarkasteltuna tai kyseisen alan yleistä tuottoprosenttia.
Kaikki asian kannalta merkitykselliset odotetut kustannukset ja hyödyt on otettava huomioon hankkeen elinajalta, mukaan lukien TKI-toiminnasta johtuvat kustannukset ja tulot.
94.
Kun osoitetaan esimerkiksi yrityksen sisäisillä asiakirjoilla, että tuensaajan on valittava, toteuttaako se joko tuetun hankkeen tai vaihtoehtoisen hankkeen ilman tukea, tuen katsotaan yleensä rajoittuvan vähimpään välttämättömään, jos sen määrä ei ylitä kyseisen TKI-toiminnan toteuttamisesta aiheutuvia ylimääräisiä nettokustannuksia verrattuna vaihtoehtoiseen hankkeeseen, joka toteutettaisiin ilman tukea.
Ylimääräisten nettokustannusten määrittämiseksi komissio vertaa tuettuun hankkeeseen ja vaihtoehtoiseen hankkeeseen tehtyjen investointien odotettuja nettonykyarvoja ottaen huomioon eri liiketoimintaskenaarioiden todennäköisyydet.
(64)
95.
Jos tuki myönnetään t&k-hankkeisiin tai tutkimusinfrastruktuurien tai testaus- ja kokeiluinfrastruktuurien rakentamiseen tai parantamiseen ja komissio voi todentaa 93 tai 94 kappaleessa esitetyn menetelmän perusteella, että tuki rajoittuu tiukasti välttämättömään vähimmäismäärään, enimmäistuki-intensiteetit voivat olla liitteessä II vahvistettuja enimmäistuki-intensiteettejä korkeampia seuraavan taulukon mukaisiin tasoihin asti: Pieni yritys
Keskisuuri yritys
Suuri yritys
Perustutkimus
100 %
100 %
100 %
Soveltava tutkimus
80 %
70 %
60 %
Tuki t&k-hankkeisiin
(63) Varotoimenpiteenä voidaan ottaa käyttöön takaisinperintämekanismi.
(64) Jos tuki ainoastaan nopeuttaa hankkeen toteuttamista, vertailussa olisi otettava erityisesti huomioon kassavirtojen erilaiset ajoitukset sekä markkinoille tulon viivästyminen.